ISRAEL-RAPORTTI EUROOPAN PARLAMENTISTA
EU-TUOMIOISTUIMEN TUOMIO TUOTEMERKINNÄSTÄ
Shalom ja tervetuloa Israel-raportin pariin.
Olemme Euroopan parlamentista Euroopan unionin sydämessä.
Tänään aiheenamme on EU-tuomioistuimen tuomio -
israelilaistuotteista, jotka on valmistettu Juudeassa, Samariassa, -
Itä-Jerusalemissa ja Golanilla. Päätös voimistaa BDS:ää.
Mukana tänään ovat Tomas Sandell, ECI:n perustaja ja johtaja; -
Karoline Edtstadler, europarlamentaarikko Itävallasta; -
ja Gregory Lafitte, ECI:n YK-neuvonantaja ja -vastaava.
Tervetuloa ohjelmaan!
Tomas, kiva, että olette taas ohjelmassa.
Mitä olette tehneet Israelin ja juutalaisten hyväksi -
viime ohjelman jälkeen?
Kiitos, Simon. Tahdon kertoa lyhyesti -
kahdesta tapahtumasta sitten viime ohjelman.
Lensin täältä viimeksi suoraan Jerusalemiin.
Silloin oli sukkot, joka on erityinen juhla.
Se oli ensimmäinen sukkotini Israelissa.
Silloin ei voi olla montaa virallista tapaamista, -
koska hallinto ei ole töissä.
Se tuo esiin mielenkiintoisen osan juutalaista elämää. Kaikki pysähtyy.
Juutalaiset osaavat mielestäni juhlia ja pitää hauskaa tosi hyvin.
Oli hyvin erityistä olla siellä -
ja puhua parissa konferenssissa.
Mainitsen myös, että kaksi viikkoa sitten olin San Remossa.
Monet katsojat tunnistavat, että San Remon kaupunki -
liittyy juutalaiskansan historiaan.
Suunnittelemme nyt satavuotisjuhlaa huhtikuulle -
San Remon kaupungin ja Israelin hallinnon kanssa.
Aiomme muistuttaa kahdesta asiasta. Ensinnäkin juhlimme sitä, -
että juutalaiskansan oikeus kansankotiin Palestiinassa -
tunnustettiin kansainvälisessä lainsäädännössä jo sata vuotta sitten.
Toinen teema on vakavamielisempi muistaminen.
Kuten tiedämme, jos lupaus olisi pidetty ja pidetty ajoissa, -
monet kalliit juutalaishenget olisivat säästyneet.
Jos juutalaisvaltio olisi ollut olemassa vaikkapa jo vuonna 1938, -
kuvitelkaa, kuinka monet juutalaiset voisivat yhä olla keskuudessamme.
Tämä on siis hyvin tärkeä vuosijuhla.
Toimittajana tiedän, että satavuotis- juhlat ovat erittäin tärkeitä -
sanoman läpi viemiseksi. Jos päivä menee ohi, -
pitää odottaa toiset sata vuotta. Silloin tuskin olen enää täällä.
Kiitos.
Karoline, tervetuloa ohjelmaan.
Olette ohjelman ensimmäinen itävaltalainen.
On hyvin mielenkiintoista, kuinka antisemitismin aiheesta -
tuli teille henkilökohtainen. Voisitko kertoa siitä?
Kiitos ensinnäkin kutsusta. Tämä on minulle mahdollisuus -
puhua antisemitismistä.
Me kaikki tiedämme, että antisemitismi on lisääntymässä.
Meidän täytyy tehdä sille jotain.
Se, miksi aihe on itselleni tärkeä, on pitkä tarina.
Se alkoi vuosia sitten. Yritän kertoa siitä mahdollisimman lyhyesti.
Kaikki alkoi 25 vuotta sitten. Teimme koulun kanssa retken -
Salzburgin synagogaan Itävallassa. Rabbina toimi silloin Marko Feingold.
Hän kuoli tänä vuonna syyskuun 19. päivänä 106-vuotiaana.
Hän tuntui minusta jo silloin 25 vuotta sitten vanhalta.
Hän eli senkin jälkeen vielä pitkään. Hän oli kiehtova henkilö.
Aloin opiskella ja lukea antisemitismistä, Israelista -
sekä palestiinalaisten ja israelilaisten konfliktista.
Minulla oli onni toimia tuomarina Salzburgin alueoikeudessa.
Sieltä siirryin oikeusministeriöön.
Vastuualueenani oli juutalaisyhteisöön liittyvät tapaukset.
Oikeudessa oli useita tapauksia.
Pyrimme viestittämään niissä aina hyvin selvästi, -
ettei antisemitismi tule kysymykseen -
ja sitä vastaan pitää taistella sen kaikissa muodoissa.
Sitten työskentelin Euroopan ihmisoikeustuomioistuimessa.
Sielläkin jouduin puntaroimaan, onko kyse sananvapaudesta -
vai rikkooko vaikkapa jokin julkaisu muita ihmisoikeuksia.
Ennen nousemistani Euroopan parlamenttiin -
ja antisemitismin torjumisen työryhmän puheenjohtajaksi -
toimin Itävallassa valtiosihteerinä.
Yksi vastuualueeni oli Mauthausenin entinen keskitysleiri.
Pyrin aina teroittamaan nuorille: -
"Meidän pitää tuntea historiamme synkimmät hetket."
Minusta antisemitismin torjunnan avain on koulutus -
ja nuorten tietouden lisääminen tässä aiheessa.
Oli hyvin vakuuttavaa, -
kun sain keskustella silloin 104-vuotiaan Marko Feingoldin -
ja 300 koululaisen kanssa Salzburgissa.
Oli käsin kosketeltavaa, kuinka hänen elämäntarinansa kosketti nuoria.
Meidän pitää puhua faktoista ja torjua antisemitismiä kaikissa muodoissa, -
mutta tärkeintä on tavoittaa nuoret, niin että he itse kokevat, -
mikä ero on elää EU:ssa ystävällisten valtioiden ympäröimänä -
tai elää Israelissa, jossa turvallisuus on jatkuvasti uhattuna päivittäin -
todella kuolemanvakavasti.
Hyvä, että olette parlamentin jäsen.
Varmasti voitte lisätä täällä tietoutta juutalaisvihasta.
Kiitos siitä, mitä kerroitte.
Gregory, kiva saada teidät mukaan.
Teette Tomasin kanssa hyvää työtä YK:ssa. Voitteko kertoa siitä jotain?
Mitä ajatuksia herätti EU-tuomio- istuimen päätös merkitä Juudeasta, -
Samariasta, Itä-Jerusalemista ja Golanilta tulevat elintarvikkeet -
kansainvälisen humanitaarisen oikeuden vastaisiksi?
Kiitos. On kiva olla taas ohjelmassa.
Viime kerrasta onkin jo kauan. En muista, montako vuotta.
On mahtavaa olla täällä Brysselissä.
Työmme YK:ssa keskittyi alussa siihen, -
miten voimme taistella antisemitismin nousua vastaan.
Viime vuosien aikana -
on käynyt selväksi, että tämä ikävä suuntaus on todellisuutta -
ja meidän pitää tehdä kaikkemme torjuaksemme sitä.
Ikävä kyllä se liittyy tämänpäiväiseen aiheeseen ja EU:n tuomioon.
En ole kansainvälisen lain asiantuntija, -
mutta on selvää, että tuomio ei ole reilu.
Olen sitä mieltä, että meidän täytyy...
En tahdo sanoa, että tuomio on antisemitistinen, -
mutta totuus on se, että on erittäin huolestuttavaa, -
että kaikista maailman erinäisistä konflikteista juuri tämä on ainoa, -
joka on nyt nostettu toimenpiteiden kohteeksi.
Tuomiosta tullaan varmasti keskustelemaan paljon.
Toivottavasti tuomio voidaan jättää huomiotta.
Israelin ulkoministeriö antoi EU:lle hyvin voimakkaan lausunnon.
Sen mukaan EU-tuomioistuimen tuomio on Israelia syrjivä -
eikä samalla tavalla kohdella muita maita.
Sen mukaan maailmassa on yli 200 aluekiistaa, -
mutta EU-tuomioistuin ei ole antanut tuomioita yhdestäkään niistä.
Tuomio ei edistä rauhaa Israelin ja palestiinalaisten välillä -
vaan vahvistaa BDS-liikkeen pyrki- mystä kiistää Israelin laillisuus.
Miksi EU-tuomioistuin antoi Israel-vastaisen tuomion?
Kun lukee EU-tuomioistuimen tuomion perustelut, -
eräs asia tulee selväksi.
Sehän juontaa juurensa vuoteen 2015, -
jolloin komissio antoi suosituksensa tuotemerkinnöistä.
Tuolloin perusteluna oli se, että kuluttajien kuuluu tietää.
Tuomioistuimen perustelu nyt menee pidemmälle.
Se sanoo, että kuluttajille täytyy antaa tarvittavat tiedot, -
jotta he voivat tehdä ostopäätöksen harkitusti sen perusteella, -
missä määrin tuote rikkoo kansainvälistä lainsäädäntöä -
ja onko ostos epäeettinen.
Mielestäni tuomio oli valitettava, -
koska tuomio antaa ymmärtää, että kansainvälistä lakia on rikottu, -
joten ostaminen on epäeettistä ja ongelmallista.
Minun ja ECI:n kanta on kuitenkin aina ollut, -
että osapuolten välillä tulee edistää yhteistyötä ja rinnakkaineloa.
Yksi hyvä keino tässä on bisnes.
Shimon Peres sanoi kerran, että poliitikot luovat ongelmia -
ja bisneshankkeet ratkaisevat niitä käytännönläheisellä tavalla.
Muistat varmaan, että viime jaksossa -
David Lega Ruotsista sanoi, että Ruotsin väestöstä 85 prosenttia -
katselee Ruotsin juutalaisia kansalaisia -
Lähi-idän konfliktin läpi.
Kansalaiset saavat tietysti vaikutteita -
tällaisista tuomioista ja komission lausunnoista, -
jotka antavat ymmärtää, että israelilaisyritykset, -
jotka tarjoavat työpaikkoja palestiina- laisille, ovat suuri ongelma.
Ehkä sitä ei tehdä tarkoituksella, -
mutta lopputulos on silti se, -
että se ruokkii epäilyksen tunnetta juutalaisyhteisöjä kohtaan.
Ja vielä kun miettii ajoitusta, -
tuomio annettiin kaksi päivää kristalliyön 81. vuosipäivän jälkeen.
Olisin edes odottanut, -
että tuomiota olisi voinut viivyttää pari kuukautta.
Meille, joita antisemitismin nousu Euroopassa huolestuttaa -
ja jotka näemme historiallisen kaavan tuotteiden ja liikkeiden merkinnässä -
Daavidin tähdellä, -
tuomio palauttaa mieliin surullisen luvun historiassamme.
Karoline, meillä on edustajia Juudean ja Samarian juutalaisyhteisöissä.
'Juudea' tarkoittaa 'juutalaisten maa'.
Se on Israelin raamatullinen sydänmaa.
He kokevat olevansa aliedustettuina -
etenkin täällä EU:ssa, jossa tuntuu vallitsevan kaksinaismoraali.
EU on allekirjoittanut IHRA-järjestön antisemitismi-määritelmän.
Silti EU-tuomioistuin näyttää rikkovan omia sopimuksiaan.
Voitteko selittää tätä ristiriitaa ja huolianne tuomioon liittyen?
En menisi niin pitkälle, että kutsuisin tuomiota -
epäreiluksi tai antisemitistiseksi.
Olen aiemmin työskennellyt tuomarina.
Tahdon todeta, että epäreiluus ei ole oikeuskäytännön termi, -
koska oikeuslaitokset laativat tuomionsa lain perustalta.
EU-tuomioistuin kansainvälisen lain perustalta.
Toiseksi istuin antaa tuomion vain, jos sille on jätetty ratkaisupyyntö.
Minäkään en tiedä toista vastaavaa tuomiota -
muista kiistellyistä alueista.
Se voi johtua siitä, ettei kukaan ole jättänyt ratkaisupyyntöä.
Tämä on ensimmäinen päätös kiistellystä alueesta.
Mainitsemanne antisemitismi- määritelmä -
on iso historiallinen askel.
Sillä on jo nyt ollut valtava vaikutus.
Meidän täytyy seurata tilannetta.
Jos tulee toinen päätös tai tuomio jostain toisesta aluekiistasta, -
sitten voidaan linjata, onko tuomio antisemitistinen.
Nyt annettu tuomio perustuu lakiin. En sanoisi, että se on -
epäreilu tai antisemitistinen. Täytyy seurata tilannetta.
Otan esimerkiksi Krimin tilanteen, Krimin miehityksen.
Sieltä meillä on täysi tuontikielto, -
vaikka siitä ei ole annettu mitään oikeuden päätöstä.
Mutta sieltä ei voi tuoda mitään.
En menisi niin pitkälle. Toteaisin, että tämä määritelmä auttaa meitä, -
niin että kaikki tietävät, mistä puhutaan.
En missään nimessä hyväksy BDS-liikettä.
Pitää vetää raja. Kritiikkiä pitää voida antaa, -
mutta kritiikin pitää olla aina objektiivista.
Jos kritiikki vahingoittaa muita ihmisoikeuksia...
Meillä on esimerkiksi lehdistövapaus. Se on selvää.
Mutta kritiikin täytyy pysyä objektiivisena.
Se todetaan myös tässä antisemitismin määritelmässä.
Mielestäni BDS-liike ylittää nämä rajat selvästi.
Se kritisoi vain, koska kyse on Israelista. Siitä muodostuu ongelma.
Gregory, teillä on kokemusta YK:sta.
Olemme nyt EU:n sydämessä.
Niillä tuntuu olevan eri linja -
Israeliin ennen vuoden 1967 sodan rajoilla -
ja kiisteltyihin alueisiin.
Missä mielestänne on ongelma näiden kahden välillä?
Miksi he hyväksyvät Israelin vain ennen vuoden 1967 rajoilla -
ja Juudeaan ja Samariaan sovelletaan eri lakeja?
Ongelmana on juuri yksin Israelin esiin nostaminen.
On totta, että...
Enkä väitä, että tuomio on antisemitistinen. En lainkaan.
On huolestuttavaa, että aina nostetaan esiin vain Israel, -
vaikka kyseessä olisi mikä tahansa asia.
YK:ssa tämä Israelin syrjiminen on jatkuvaa.
On monia asioita, joissa kaivattaisiin kipeästi YK:n panosta, -
mutta YK:n yleiskokouksen valiokuntien kaikki aika menee -
Israelia vastaan esitettyjen syytösten käsittelyyn.
Siksi olen sitä mieltä, -
että asia jotenkin liittyy antisemitismiin.
Jos koettaa ymmärtää, mitä antisemitismi on, -
tajuaa, että se alkaa siten, -
että Israel ja juutalaiskansa esitetään erilaisina muihin kansoihin verrattuna.
Lisäisin vielä jotain.
Sanoitte, että Juudea on juutalaisten maa.
Todellakin "Juudea" tulee sanasta 'jehudi', 'juutalaiset'.
On mielenkiintoista, että ensimmäinen kerta historiassa ja Raamatussa, -
kun antisemitismiä esiintyy, siinä on tämä yksin erilleen nostaminen -
Esterin kirjan kertomuksessa, kohteena juutalaiset.
Kertomuksessa esiintyy Mordekai, -
jota kutsutaan nimellä 'jehudi'.
'Jehudi' tarkoittaa Juudan heimoa. Mordokai oli Benjaminin suvusta.
Se kertoo jotain antisemitismin luonteesta.
Se aina esittää -
juutalaiset ja juutalaisvaltion erilaisina -
verrattuna kaikkiin muihin. Ongelma on mielestäni siinä.
Tällainen tuomio on erittäin huolestuttava -
aikana, jolloin antisemitismi on jälleen lisääntymässä.
Tomas, minulla oli etuoikeus olla Israelissa kaksi viikkoa sitten -
hallituksen järjestämässä kristillisten medioiden konferenssissa.
Samassa yhteydessä vierailimme Barkanin teollisuusalueella -
lähellä juutalaisasutuksia.
Siellä on 60 tehdasta. Ne työllistävät yli 9 000 palestiinalaista.
He saavat kolminkertaisen palkan -
verrattuna palestiinalaisalueiden palkkoihin.
Tämä tuomio vaarantaa nämä tuotantolaitokset ja työpaikat.
Ne edesauttavat rauhanprosessia ja sovittelua -
osapuolten välillä.
Miten tuomio vahingoittaa palestiinalaisalueiden taloutta -
ja tavallisia palestiinalaisia työntekijöitä, -
jotka haluavat elättää perheensä?
Tahdon siteerata USA:n ulkoministeriön lausuntoa, -
joka tuli eilisiltana.
Siinä todetaan, -
että viimeksi kuluneen 30―40 vuoden politiikka ei ole edistänyt rauhaa.
Emme ole päässeet mihinkään. Näytämme olevan jumissa.
Olen aina sanonut tässä ohjelmassa ja muuallakin sitä, -
että ensisijassa pitää ajatella palestiinalaisten elämänlaatua, -
hyvinvointia, ihmisoikeuksia ja arvokkuutta. Piste.
Miten se saavutetaan? Saavutetaanko se luomalla valtio, -
joka ei välttämättä ole elinkelpoinen?
Jossa ihmisoikeustilanne on jo nyt erittäin ongelmallinen.
Jonka koko koulujärjestelmä on vihanlietsonnan läpitunkema.
Vai onko muita tapoja, samalla kun etsimme kestäviä ratkaisuja, -
parantaa palestiinalaisten elintasoa?
Ja aivan kuten sanoitte, -
kun israelilaiset yritykset ja teollisuustyönantajat -
tarjoavat työpaikkoja palestiinalaisille, -
se on mielestäni tapa luoda olosuhteet rauhalle.
Kun ihmisillä on työpaikkoja ja hyvä elintaso, -
silloin voi istua yhdessä pohtimaan tulevaisuutta.
Kuten tiedämme, kun tutkitaan vientiä...
Itse esimerkiksi olen Suomesta.
Emme selviytyisi, ellei meillä olisi hyviä suhteita Ruotsiin ja Venäjään.
Ei ole kestävää, että israelilaiset ja palestiinalaiset eristetään toisistaan.
Tässä USA:n rauhanaloite, sen verran mitä siitä tiedämme, -
rakentaa vahvasti bisnesyhteistyötä ja teollisuusalueita.
Tiedämme nyt, että kun SodaStreamin piti lähteä palestiinalaisalueilta, -
600 palestiinalaista menetti työpaikkansa.
25 000 palestiinalaisen elanto -
on riippuvainen työpaikoista israelilaisyrityksissä.
Amerikkalaiset haluaisivat kasvattaa sitä lukua 250 000:een.
Minusta meidän tulisi tarkastella sitä, -
miten voisimme edesauttaa tätä prosessia eikä hankaloittaa sitä -
eikä vihjailla, että tässä olisi muka niin suuri rauhan este, -
että täytyy oikein merkitä tuotteet, -
jotka ovat palestiinalaisten tai juutalaisten valmistamia -
kiistellyillä alueilla.
Karoline, kiitos rohkeasta asenteestanne -
täällä Euroopan parlamentissa juutalaisvihan nousua vastaan.
Kokemuksenne pohjalta BDS on yksi antisemitismin muoto -
syrjiä Israelia ja kiistää sen oikeus olla olemassa.
Nämä toimet eivät auta palestiinalaisia lainkaan, -
ja Israel tulee tuomituksi.
Teillä on mittava kokemus antisemitismin torjumisesta -
hallinnon ja politiikan tasolla.
Millaisilla linjauksilla Euroopan unioni ja parlamentti voisivat kitkeä sitä?
Euroopan unionin tulisi mielestäni muuttaa linjaansa Israeliin.
Minulle itävaltalaisena on selvä asia suhtautua Israeliin positiivisesti.
EU:n täytyy nyt ymmärtää, että Israel on alueen ainoa demokratia.
Englannissa aluetta kutsutaan 'Keski-idäksi' -
mutta saksassa Lähi-idäksi.
Wienistä pääsee Israeliin kolmessa ja puolessa tunnissa.
Siellä turvallisuustilanne on täysin erilainen.
Minusta olisi hyvä, jos ihmiset todella tuntisivat ja kokisivat sen.
Europarlamentaarikkojen kannattaisi käydä Israelissa enemmän -
kokemassa itse tilanteen alueella.
Palasin hiljattain toiselta matkaltani Israelista.
Opin jälleen lisää maasta sekä Israelin ja palestiinalaisten kiistasta.
Se on paljon monisyisempi kuin ulkoapäin näyttää.
Emme voi vain sanoa, että tiedämme, miten voitte löytää ratkaisun.
Voimme tuoda ihmisiä yhteen.
On ratkaisevan tärkeää, että osapuolet alkaisivat taas keskustella.
Myös EU:n linja on ratkaiseva.
Europarlamentaarikot voivat tukea antisemitismi-työryhmän työtä.
Antisemitismin torjumisessa avain on koulutus.
Puhuitte kristalliyöstä, joka oli marraskuun alussa.
Saksassa se kulkee nykyisin nimellä 'Marraskuun pogromi'.
Meidän pitää oppia historiasta ja muuttaa linjaustamme.
Minulla on 18-vuotias poika. Hän menee pian armeijaan -
puoleksi vuodeksi mutta täysin eri olosuhteissa -
kuin israelilaispojat ja -tytöt.
Toiveeni on, että ihmiset kävisivät Israelissa -
ja että me tuemme Israelia demokratiana Lähi-idässä.
Israel ansaitsee sen.
Totta. Ikävä kyllä aikamme loppui. Kiitos teille.
Kiitos, että katsoitte ohjelmaa EU:n sydämestä Euroopan parlamentista.
Tänään keskustelimme EU-tuomioistuimen tuomiosta -
liittyen israelilaisten elintarvikkeisiin ja tuotteisiin, -
jotka tulevat Juudeasta ja Samariasta.
Yksi tapa taistella BDS-liikettä vastaan -
on ostaa israelilaisia tuotteita ja elintarvikkeita. Kiitos seurasta!
Suomennos: Marianne Tenetz